
NERINGOS GIMNAZIJA

SOCIALINIO PEDAGOGO PAREIGYBĖS APRAŠAS


I SKYRIUS
PAREIGYBĖ

1. Socialinis pedagogas                                     II grupė
(pareigybės pavadinimas)                                              (nurodoma pareigybės grupė)
2. Pareigybės lygis : ____A2________
3. Pareigybės paskirtis: reglamentuoti gimnazijos socialinio pedagogo veiklą.
4. Pareigybės paskirtis – padėti įgyvendinti mokinio (vaiko) teisę į mokslą, užtikrinti jo saugumą mokykloje bei sėkmingą socializaciją, vykdyti ankstyvąją prevenciją, padėti mokiniui spręsti socialines ir pedagogines problemas, atkurti jo dvasinę bei socialinę pusiausvyrą.
[bookmark: m_-5400796264442356568_m_-71385192679609]5. Pareigybės pavaldumas : soc. pedagogas yra tiesiogiai pavaldus  gimnazijos direktoriui.
6. Gimnazijos socialinį pedagogą į darbą priima ir atleidžia gimnazijos direktorius vadovaudamasis Lietuvos Respublikos įstatymais.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

7. Mokyklos socialinio pedagogo (toliau – socialinis pedagogas) pareigybės aprašas reglamentuoja socialinio pedagogo, dirbančio Neringos gimnazijoje, veiklą. bei organizacijos.
8. Pagrindinis socialinio socialinio pedagogo veiklos tikslas – padėti įgyvendinti vaiko ir mokinio teisę į mokslą, užtikrinti jo saugumą mokykloje bei sudaryti prielaidas pozityviai vaiko ir mokinio socializacijai ir pilietinei brandai.
9. Mokyklos socialinis pedagogas dirba kartu su kitais pedagoginiais darbuotojais, klasių vadovais, kitais specialistais, tėvais (globėjais, rūpintojais), gimnazijos bendruomene.
10. Mokyklos socialinio pedagogo veikla grindžiama vaiko ir mokinio interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.
11. Mokyklos socialinis pedagogas vadovaujasi tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą.
12. Gimnazijos socialiniu pedagogu gali dirbti asmuo:
12.1. įgijęs aukštąjį išsilavinimą ir socialinio pedagogo kvalifikaciją;
12.2. įgijęs socialinės pedagogikos  kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;
12.3. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją; 
12.4. įgijęs socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;
12.5. kuris buvo priimtas į darbą į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 „Dėl Socialinio pedagogo kvalifikacinių reikalavimų ir pareiginių instrukcijų patvirtinimo“.

III SKYRIUS

SOCIALINIO PEDAGOGO FUNKCIJOS 

13. Gimnazijos socialinis pedagogas vykdo šias funkcijas: 	
13.1. dalyvauja sprendžiant krizinius atvejus mokykloje, ugdymo ir socialinių įgūdžių problemas;
13.2. numato socialinės pedagoginės pagalbos teikimo vaikui ir mokiniui būdus bei formas bendradarbiaudamas  su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
13.3. atlieka aktualius socialinius pedagoginius tyrimus gimnazijoje, atsižvelgdamas į gimnazijos bendruomenės poreikius (prioritetus, strateginį ir metinį veiklos planus);
13.4. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su gimnazijos bendruomene, esant būtinybei – su kitomis institucijomis;
13.5. rengia ir skleidžia informaciją apie  socialinę - pedagoginę pagalbą;
13.6. planuoja ir derina su gimnazijos direktoriumi metinės veiklos prioritetus ir pagal juos rengia savo veiklos programą mokslo metams.
13.7. Atlieka mokinio socialinių-pedagoginių poreikių vertinimą, analizuoja vaiko gyvenimo ir ugdymosi sąlygas, nustato iškylančių problemų (elgesio, lankomumo, mokymosi sunkumų) priežastis.
13.8. Teikia individualią ir grupinę socialinę pedagoginę pagalbą mokiniams, padeda jiems adaptuotis mokyklos aplinkoje, sprendžia elgesio ir bendravimo sunkumus.
13.9. Konsultuoja mokinių tėvus (globėjus, rūpintojus) bei mokytojus mokinių elgesio, lankomumo, ugdymosi bei emocinių problemų sprendimo klausimais.
13.10. Organizuoja, inicijuoja ir įgyvendina prevencines programas (pavyzdžiui, smurto, patyčių, psichoaktyvių medžiagų vartojimo, ankstyvojo pasitraukimo iš švietimo sistemos ir kt.).
13.11. Aktyviai dalyvauja mokyklos Vaiko gerovės komisijos (VGK) veikloje, teikia pasiūlymus dėl švietimo pagalbos priemonių skyrimo, individualių planų rengimo.
13.12. Bendradarbiauja su išorinėmis institucijomis: Valstybės vaiko teisių apsaugos ir įvaikinimo tarnyba, Pedagogine psichologine tarnyba (PPT), policija, socialinių paslaugų centrais ir kitomis organizacijomis, siekiant užtikrinti visapusišką pagalbą vaikui ir šeimai.
13.14. Atstovauja vaiko teisėms ir teisėtiems interesams mokykloje bei, esant būtinybei, kitose institucijose.
13.15. Šviečia gimnazijos bendruomenę socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;
13.16. Tvarko savo veiklos dokumentaciją (socialinio pedagogo veiklos planus, ataskaitas, mokinių korteles, konsultacijų registracijos žurnalus), laikantis asmens duomenų apsaugos reikalavimų.
13.17.Nuolat tobulina savo profesinę kvalifikaciją, dalyvauja seminaruose, konferencijose, supervizijose.
13.18. Mokyklos socialinis pedagogas atsako už kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų ir mokinių saugumą teikiant socialinę pedagoginę pagalbą.
IV  SKYRIUS
ŠIAS PAREIGAS EINANČIO DARBUOTOJO TEISĖS
14. Socialinis pedagogas turi teisę:
14.1. Laisvai pasirinkti socialinio pedagoginio darbo metodus ir formas, atitinkančias profesinės etikos normas bei teisės aktus.
14.2. Gauti iš gimnazijos administracijos, mokytojų bei kitų darbuotojų informaciją ir dokumentus, reikalingus mokinio problemoms analizuoti bei spręsti (nežeidžiant konfidencialumo principų).
14.3. Kviesti į gimnaziją mokinių tėvus (globėjus, rūpintojus) pokalbiams, kai pažeidžiamos mokinio teisės ar nevykdomos pareigos.
14.4. Dalyvauti gimnazijos savivaldos institucijų darbe, pasitarimuose, susirinkimuose, kur sprendžiami su mokinių gerove susiję klausimai.
14.5. Reikalauti, kad gimnazijos administracija užtikrintų tinkamas darbo sąlygas, aprūpintų reikalingomis darbo priemonėmis (atskira patalpa konsultacijoms, kompiuteriu, ryšio priemonėmis).
14.6. Ne rečiau kaip kartą per penkerius metus tobulinti kvalifikaciją Lietuvos Respublikos švietimo, mokslo ir sporto ministerijos nustatyta tvarka.
V SKYRIUS
ŠIAS PAREIGAS EINANČIO DARBUOTOJO ATSAKOMYBĖ
15. Socialinis pedagogas atsako už:
15.1. Lietuvos Respublikos įstatymų, mokyklos nuostatų (įstatų), darbo tvarkos taisyklių ir šio pareigybės aprašymo kokybišką bei savalaikį vykdymą.
15.2. Informacijos apie mokinius ir jų šeimas konfidencialumą (atskleidimas tretiesiems asmenims galimas tik teisės aktų nustatytais atvejais, kai kyla grėsmė vaiko gyvybei ar saugumui).
15.3. Teisingą dokumentų ir duomenų tvarkymą bei saugumą.
15.4. Socialinio pedagogo profesinės etikos kodekso laikymąsi.
15.5. Mokinių saugumą savo užsiėmimų ir konsultacijų metu.
15.6. Už savo pareigų netinkamą vykdymą ar nevykdymą socialinis pedagogas atsako Lietuvos Respublikos teisės aktų nustatyta tvarka.






SUSIPAŽINIMO ŽYMA:


________________________________________________________________
   (Susipažinau ir supratau)
______________________________________________________________
( vardas, pavardė, parašas, data)




